Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 1004

8. 2. A szakmai törzsanyag kötelező ismeretkörei: 20-25 kredit globalizáció és migráció, interkulturális kommunikáció, társadalomtudományi kutatás, kvantitatív és kvalitatív módszerek, szenzitivitás tréning, interkulturalitás tréning (választható: interkulturális kompetencia, demokratikus értékek, konfliktusmegoldás, identitás, gender), kutatásmódszertan gyakorlat, idegen nyelvű szakszövegolvasás. 8.3. A szakmai törzsanyag kötelezően választható ismeretkörei: 60-80 kredit differenciált szakmai ismeretek 40-60 kredit – kulturális és kulturális összehasonlító pszichológia: társas viselkedés, gyermekfejlődés, gyermeknevelés és szocializáció; nemek közötti kapcsolatok, nemi szerepek, a nemmel kapcsolatos nézetek; – interkulturális és összehasonlító pedagógia: az oktatás európai és Európán kívüli dimenziói; – kultúrák találkozása és az oktatás; – kisebbségi oktatási modellek a világban és a hazai kisebbségek oktatása; – társadalmi csoportok reprezentációja a médiában; – interkulturális pszichológia: előítéletek, sztereotípiák és csoportközi viszonyok elméletei, társadalmi konfliktusok; – interkulturalitás a gyakorlatban: család, iskola, tanácsadás, egészség, szervezet és kultúra, konfliktuskezelés, tárgyalás, béke, fenntartható fejlődés, segélyszervezetek; – szövegolvasás és -elemzés: különböző kultúrák narratívái fikciós műfajok alapján, nem nyugati pedagógiák; – gondolkodás, tanulás és társas viselkedés: kelet-ázsiai és euro-amerikai minták; – iskolai gyakorlat – irányított megfigyelés, terepgyakorlat; diplomamunka: 20 kredit.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes